Legal Document

Category: 1812

Text:
29. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 889 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Γεωπονικήν και Δασολογικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α). 2.Γνώμην της Γεωπονικής και Δασολογικής Σχολής του Πανεπιστημίου Θεσσαλονίκης (συνεδρία 950/21.9.1976) και 3.Την υπ’ αριθ. 907/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών, ή ισοτίμων της αλλοδαπής, δύναται να καταταγούν και εγγραφούν εις τα Τμήματα της Γεωπονικής και Δασολογικής Σχολής του Πανεπιστημίου Θεσσαλονίκης προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως και προβλεπομένων ορίων, επιφυαλασσομένης της εφαρμογής του άρθρ. 3 του αυτού νόμου. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Γεωπονικήν και Δασολογικήν Σχολήν του Πανεπιστημίου Θεσσαλονίκςη υπό των ενδιαφερομένων μέχρι της 30ης Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. (Ανί της σελ. 540,11(α) Σελ. 540,11(β) Τεύχος 659-Σελ. 39 Σχολή Γεωτεχνικών Επιστημών Παν/μίου Θεσ/νίκης 31.Ε.κ.27-29 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται     και     βεβαίωσις     αντιστοίχου Σχολή ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. «Άρθρον 3. 1.Εις το Α΄ έτος σπουδών, εκατέρου των τμημάτων της Σχολής εγγράφονται πτυχιούχοι των Θεολογικών, Φιλοσοφικών, Νομικών, Οικονομικών, Ανωτάτων Βιομηχανικών Σχολών, Σχολών Δημοσίου Δικαίου και Πολιτικών Επιστημών, Μαθηματικών Τμημάτων των Φυσικομαθηματικών Σχολών, βάσει του βαθμού του πτυχίου των. 2.Εις το Β΄ έτος σπουδών, εκατέρου των τμημάτων της Σχολής κατατάσσονται πτυχιούχοι Φυσικομαθηματικών (πλην τμήματος Μαθηματικών), Ιατρικών, Κτηνιατρικών Σχολών, βάσει του βαθμού πτυχίου των. Οι ούτω εγγραφόμενοι υποχρεούνται όπως, κατά την διάρκειαν της φοιτήσεώς των παρακολουθήσουν και εξετασθούν επιτυχώς τα μαθήματα του Α΄ έτους σπουδών, τα οποία δεν εδιδάχθησαν και εις τα οποία δεν εξητάσθησαν εις τας Σχολάς εξ ων προέρχονται. Οι ανωτέρω απαλλάσσονται εκ της παρακολουθήσεως και των εξετάσεων μαθημάτων οιουδήποτε έτους εφ’ όσον εδιδάχθησαν ταύτα εις τας Σχολάς εξ ων απεφοίτησαν, κατόπιν αποφάσεως της Σχολής. 3.Εις το Γ΄ έτος σπουδών του τμήματος Γεωπονίας της Σχολής κατατάσσονται πτυχιούχοι των Δασολογικών Σχολών Ανωτάτων Εκπαιδευτικών Ιδρυμάτων της ημεδαπής ή ισοτίμων Ιδρυμάτων της αλλοδαπής βάσει του βαθμού πτυχίου των και εις το Γ΄ έτος του τμήματος Δασολογίας της Σχολής κατατάσσονται πτυχιούχοι των Γεωπονικών Σχολών Ανωτάτων Εκπαιδευτικών Ιδρυμάτων της ημεδαπής ή ισοτίμων Ιδρυμάτων της αλλοδαπής, βάσει του βαθμού πτυχίου των. Οι ούτω εγγραφόμενοι υποχρεούνται όπως, κατά την διάρκειαν της φοιτήσεώς των, παρακολουθήσουν και εξετασθούν επιτυχώς τα μαθήματα των Α΄ και Β΄ ετών σπουδών, τα οποία δεν εδιδάχθησαν και εις τα οποία δεν εξητάσθησαν εις τας Σχολάς εξ ων προέρχονται. Οι ανωτέρω απαλλάσσονται εκ της παρακολουθήσεως και των εξετάσεων μαθημάτων οιουδήποτε έτους, εφ’ όσον εδιδάχθησαν ταύτα εις τας Σχολά εξ ων απεφοίτησαν, κατόπιν αποφάσεως της Σχολής. 4.Εις το Δ΄ έτος σπουδών του τμήματος Γεωπονίας κατατάσσονται πτυχιούχοι των Γεωπονικών Σχολών της ημεδαπής ή ισοτίμων Ιδρυμάτων της αλλοδαπής δι’ απόκτησιν προπτυχιακής ειδικεύσεως εις Κλάδον έτερον εκείνου εις ον ενεδεχομένως έχουν ειδικευθή, βάσει του βαθμού πτυχίου των. Οι ούτω εγγραφόμενοι πτυχιούχοι ουδεμιάς απαλλαγής δύνανται να τύχουν εκ της παρακολουθήσεως και εξετάσεων μαθημάτων ετών Δ΄ και Ε΄ του Κλάδου τον οποίον παρακολουθούν. Σελ.540,12(β) 5.Επί ισοβαθμίας του πτυχίου εις τας περιπτώσεις των παρ. 1, 2, 3 και 4 του παρόντος άρθρου, η επιλογή γίνεται με βάσιν τον βαθμόν του απολυτηρίου των. 6.Η Γεωπονική και Δασολογική Σχολή του Πανεπιστημίου Θεσσαλονίκης αποφαίνται εις ποίαν περίπτωσιν εκ των παρ. 1 ή 2 ή 3 του παρόντος άρθρου υπάγονται οι υποψήφιοι των Σχολών μη κατονομαζομένων ρητώς εις τας παραγράφους ταύτας. Το άρθρ. 3 αντικατεστάθη ως άνω δια του Π.Δ. 796 της 26 Αυγ./10 Σεπτ. 1977 (ΦΕΚ Α΄ 255).